Langhelgen: Sola titter frem av og til... men behold de varme klærne på
– Det er ganske kjølig luft nå. Det har det vært en stund og det ser det ut til å fortsette å være hele helgen. Det sier statsmeteorolog ved Meteorologisk institutt, Aurora Stenmark til VG. Hun kan ikke love noe særlig høyere temperaturer gjennom helgen, men i sørlige områder kan hun melde om sol – i alle fall innimellom. – Fredag er det en litt usikker værsituasjon, det ser ut til at det er litt usikkert for byger. Men det kan bli sol på ettermiddagen. Det er ingen vits å lete fram småskoene om du skal gå i 1. mai-tog. For de relativt lave temperaturene vil forbli lave. – Det kan bli ganske kaldt på bakken. Mye blir egentlig som det er nå. Om nettene kan vi få minusgrader, sier hun.Lørdag ser det bedre ut, særlig i Agder og Telemark. – Det blir en del sol og ok vær selv om det kan komme noen byger. Det ser ut til at lørdagen starter med litt regn i østlige områder, men så letter det utover dagen. Søndag ser det ut til å bli oppholdsvær og fint det meste av dagen. Det kan starte med sol, men skye litt fra sør senere på dagen, sier hun. Vakthavende meteorolog ved Vervarslinga på Vestlandet, Ida Marie Solbrekke, sier til VG at det ser relativt bra ut gjennom hele helgen sør for Stad. – Det kan komme noen ettermiddagsbyger i morgen ettermiddag, og vinden kan komme opp i stiv kuling. Men lørdag ser det ut til at vi slipper unna bygene. Da blir det lite vind. Største del av søndag ser bra ut, med mulighet for at det skyer litt til på ettermiddagen. Heller ikke her blir det ingen tosifrede temperaturer å skryte av. Fra Møre og Romsdal og opp mot Trøndelag vil det nordlige vindfeltet kunne dra bygene inn på land. – Med et nordlig vindfelt vil ikke dette området være vinneren. Det blir en og annen byge gjennom helgen og frisk bris. Det blir ikke de høye temperaturene heller, men det vil være perioder med sol, sier Solbrekke.Kjølige temperaturer blir det også i Nord-Norge, melder vakthavende meteorolog ved Vervarslinga for Nord-Norge, Ola Mellem. – I Nordland ventes en nordaustlig bris, vinden kan komme opp i liten kuling. Fra i morgen ettermiddag blir det sørvestlig frisk bris sør i Nordland. I Tromsø blir det fredag regn og sludd i indre strøk. Men ikke så mye nedbør i ytre strøk. På kysten kan det bli opp mot liten kuling, men vinden minker noe fredags kveld. I Finnmark blir det rolige vindforhold, i Vest-Finnmark kan det frisk bris, og litt sludd eller snø på vidda og i Øst-Finnmark. Les også: Sexolog om vårsolen: – Ingen tvil om at lysten øker Lørdag blir det perioder med sol i Nordland, det kan det bli i perioder i Troms også, men her kan det også komme noen snø og sluddbyger, sier Mellem. – I Finnmark blir det for det meste nordaustlig bris, stort sett oppholdsvær, kan hende litt snø på vidda. Søndag ser det ut til å bli en nordlig bris over hele Nord-Norge, med liten kuling på kysten. – Det blir noen regn og sluddbyger, særlig i Finnmark. Det kan gå oen byger langs kysten, men det blir også perioder med sol, vesentlig i Troms og Nordland, sier Mellem.
De helt elleville vårtemperaturene lar vente på seg. Men solen vil titte fram de fleste stedene i løpet av helgen.